Document ID: /roh_data/filtered/fineweb-2-filterrobots_roh.jsonl.gz/3253

Er en las scolas da Cuira dettia quai mobing – saja quai vilentar ubain mulestar verbalmain enfin tar violenza corporala.
Mobing è simplamain «scheisse»
«Per exempel vegnan ins vilentads sch'ins n'ha betg ils pli novs chalzers ubain la pli nova giacca», di ina giuvna ch'è sa participada al parlament da giuventetgna da Cuira. Er ella è gia stada confruntada cun mobing, e quai saja simplamain stà «scheisse».
Problem cumenza gia en scola primara
Quai che las giuvnas ed ils giuvens dal parlament da giuventetgna da Cuira han er crititgà: Mobing entschaivia gia en la scola primara. Magari na sajan ils scolasts betg sensibilisads avunda per differenziar tranter mobing e tranter simplas lumparias.
Formulà ina dumonda a la citad
Per megliurar la situaziun ha il parlament da giuventetgna formulà suenter sia sessiun ina dumonda a la citad da Cuira. Las giuvnas ed ils giuvens vulan savair, co ch'il cussegl da la citad valitescha la situaziun da mobing en las scolas e tge pussaivladads ch'el vesa per megliurar la situaziun.
En la proxima sessiun duai la resposta da la citad servir sco basa per formular ina petiziun.
RR actualitad 07:10